es cy sw cy cs mg id en fr cy cy en cy cy cy cy cy cy cy cy es cy cy cy cy jbo cy cy cy cy cy cy cy cy cy cy cy cy cy it cy cy cy cy pt en cy cy cy pt cy cy cy cy pt cy cy cy cy pt cy cy cy cy cy cy cy en cy cy en en cy cy pt en cy cy cy cy cy cy cy en en en en en fr en en en en en en en cy hbs_lat en cy hbs_lat en cy hbs_lat en cy hbs_lat en en en
CROESO I WEFAN CAPEL Y NANT
Ynghanol bwrlwm hapus Eisteddfod Genedlaethol Bae Caerdydd, dyma gyn-Arweinydd Capel y Nant, y Parch Dewi Myrddin Hughes, yn mwynhau lansiad tair cyfrol ‘Ei Orsedd Rasol Ef’, sef ei addasiad o gyfrolau Saesneg John Birch, ‘The Act of Prayer’. Yn cyflwyno copi i Dewi gwelir y Parch Aled Davies ar ran Cyhoeddiadau’r Gair, y cyhoeddwyr. Mae’r cyfrolau’n cynnig defosiynau ar gyfer pob Sul a gŵyl Gristnogol am dair mlynedd. Dyma ffrwyth a llafur misoedd y gaeaf i Dewi – sef deunydd myfyrio, trafod, a gweithredu i aelodau Capel y Nant ac, wrth gwrs, i lawer o eglwysi eraill ymhell ac agos. Llongyfarchiadau mawr, Dewi, a diolch.
DEWCH I DDATHLU GYDA 'CERRIG MILLTIR'
Dyma fis newydd arbennig o gyffrous yn hanes Capel y Nant.
Bydd ein dathliadau i nodi 10 mlynedd ers sefydlu'r eglwys yn cyrraedd eu huchafbwynt gyda chyflwyniad 'Cerrig Milltir' yn y capel am 7 o'r gloch ar nos Iau, Medi 20. Bydd hon yn noson fywiog a lliwgar gyda 50 o aelodau'n portreadu hanes Cristnogaeth Cymru ar hyd y canrifoedd trwy ddrama, offeryn a chân gan ein c ô r.
Dewch i gyd-ddathlu gyda ni, o bell ac agos. Croeso i bawb. Mynediad am ddim.
CAPEL Y NANT - AR FACEBOOK HEFYD NAWR
Os ydych ar Facebook, cofiwch alw draw i dudalen 'Capel y Nant Clydach Abertawe' - a'n 'Hoffi' ni, os hoffech chi!
Iesu annwyl, buom ar goll, fel
pe yn crwydro i chwilio am
Yfwn bellach o ffynnon na
fydd byth yn sychu. Amen.
CAPEL Y NANT - TROI AT YNNI GWYRDD
Mewn Cwrdd Eglwys yn 2017, penderfynnodd aelodau Capel y Nant droi at ynni gwyrdd i oleuo a gwresogi'r capel a'r neuadd. Ymateb oeddem i ymgyrch 'Newid Mawr' Cymorth Cristnogol a Tearfund sy'n annog capeli i droi cefn ar drydan a nwy ddaw o losgi carbon. Y nod yw cwtogi ar yr allyriadau carbon deuocsid sy'n cyfrannu'n fawr at gynhesu byd-eang peryglus.
Erbyn hyn, rydym wedi cwblhau ein 'Newid Mawr' gan droi'n llwyr at gwmni Good Energy sydd wedi bod yn arwain ym maes ynni adnewyddol ers rhai blynyddoedd. O hyn ymlaen, bydd ein biliau yn talu am gynhyrchu trydan 100% di-garbon a nwy sy'n hollol garbon niwtral (gyda 6% o bio-methan).
O ganlyniad, mae ol-troed Capel y Nant ar y Ddaear gryn dipyn yn ysgafnach.
Cyflwynwyd £1,500 yr un i elusennau Ymchwil Alzheimer’s a Chronfa Feddygol Bhopal gan Grwp Eglwys a Chymdeithas Capel y Nant o ganlyniad i weithgarwch 2016 / 2017.
Yn ystod 2017 / 2018, byddwn yn codi arian i hybu Dinas Noddfa, fel ein helusen leol, a Standing Voice, fel ein helusen rynwladol.
Mae Dinas Noddfa yn cynorthwyo ceiswyr lloches yn
Abertawe, a Standing V oice yn cynnig cymorth i bobl sydd a chy flwr Albino yn nwyrain Affrica.
Mae ein Chwaeroliaeth hefyd yn ddiwyd wrth godi arian i achosion da. Yn ystod 2017, codwyd £500 i gefnogi gwaith Shelter Cymru. Nyrsus Marie Curie fydd yn cael eu cynorthwyo o ganlyniad i weithgareddau 2018.
Buom yn brysur iawn yn ystod Wythnos Cymorth Cristnogol 2018. Casglwyd cyfanswm o £690 trwy nifer o weithgareddau a chyfraniadau.
Cymun a Chwrdd Eglwys
10.30, Oedfa Gymun: Byddwn yn dathlu’r Cymun gydag Arweinydd yr Eglwys, Robat Powell. Ar ddiwedd yr oedfa byddwn yn cynnal Cwrdd Eglwys a gwahoddiad i bob aelod gymryd rhan a dweud ei farn. Yn dilyn ein Cwrdd Eglwys rai misoedd yn ôl, trafod dyfodol
seddau’r capel fyddwn ni.
5.30, Oedfa’r Hwyr: Bydd Oedfa’r Hwyr yn nwylo bugail y Tabernacl, Pontardawe, a Nebo, Felindre, y Parch Owen Pugh.
Croesawu’r Parch Eirian Rees
9.30, Cwrdd Cyfoes: Bydd tymor y Cwrdd Cyfoes yn dechrau gyda chyfarfod dan arweiniad Robat. Bydd y coffi cyn y cwrdd mor ffres ag erioed!
10.30, Oedfa’r Bore: Rhown groeso cynnes heddiw i’r Parchedig Eirian Rees ar ei ymweliad cyntaf â ni. Dechreuodd ei weinidogaeth yn eglwysi Casllwchwr, ond mae e bellach yn gyn-weinidog Y Tabernacl, Efail Isaf, ger Caerdydd.
5.30, Oedfa’r Hwyr: Bydd Oedfa’r Hwyr hefyd yn nwylo’r Parch Eirian Rees.
Cyfeillion hen a newydd
10.30, Oedfa’r Bore: Estynnwn groeso am y tro cyntaf i Gapel y Nant i’r Parchedig Aled Edwards, Caerdydd. Brodor o Drawsfynydd yw Aled a chafodd ei ordeinio yn yr Eglwys yng Nghymru yn 1979. Wedi gwasanaethu fel ficer Eglwys Dewi Sant, Caerdydd, fe’i penodwyd
yn Swyddog Cyswllt Cytûn yn y Cynulliad Cenedlaethol yn 1999, ac mae e bellach yn Brif Weithredwr Cytûn.
5.30, Oedfa’r Hwyr: Hen gyfaill i ni yw’r brawd Glynog Davies o Frynaman, a bydd oedfaheno yn ei ddwylo galluog e.
Eleni byddwn yn cynnal Sul y Cyfundeb gyda eglwysi eraill Annibynnol y Cyfundeb yn Ysgol Bryntawe, Abertawe. Trefnir bws i lawr y Cwm i gludo addolwyr. Wedi coffi am 10.00, bydd sesiwn y bore dan arweiniad Robat Powell yn hybu Apêl Madagascar yr Undeb, a
hynny fel rhan o ddathlu 200 mlwyddiant glaniad y cenhadon cyntaf o Gymru ym Madagascar.
Wedi cinio gyda’n gilydd, yn y prynhawn bydd aelodau Capel y Nant yn amlwg eto wrth gyflwyno rhannau o’r perfformiad ‘Cerrig Milltir,’ a daw’r diwrnod i ben gydag oedfa dan arweiniad y Parch Ddr Noel Davies. Dylem orffen tua 3.00.
Diwrnod yng nghwmni Ken Williams
9.30, Cwrdd Cyfoes: Pumed Sul y mis yw hwn, ond oherwydd i ni golli’r pedwerydd yng Nghapel y Nant, down ynghyd ar gyfer ein Cwrdd Cyfoes heddiw.
10.30, Oedfa’r Bore: Heddiw cawn rannu cwmni’r Parch Ken Williams, Caerfyrddin, ar hyd y dydd, yn cychwyn yn Oedfa’r Bore.
5.30, Oedfa’r Hwyr: Y Parch Ken Williams yw ein pregethwr gwadd heno eto.
9.30yb - ar yr 2ail a'r 4ydd Sul.
Te neu goffi gyda addoliad anffurfiol, arbrofol, amrywiol yn dilyn, gan gynnwys gwaith Amnest Rhyngwladol o dro i dro. Croeso i bawb aros ymlaen ar gyfer oedfa 10.30, wrth gwrs, ond does dim rhaid - a dyw pawb ddim yn gwneud hynny.
Oedfaon mwy cyfarwydd eu natur ond gydag elfennau addoli newydd a heriol gan aelodau ein Tim Addoli. Dal i addasu’r oedfaon boreol ydyn ni wrth geisio symud at batrwm mwy cyfoes. Croesawn bregethwyr ar ymweliad i arbrofi gyda ni!
Oedfaon ar gyfer aelodau sydd yn well ganddynt ddulliau a phatrymau addoliad o natur traddodiadol.
Croeso i chi grwydro 'mhellach!
Dyma waelod tudalen cyntaf gwefan Capel y Nant. Ond beth am fynd ymlaen at ein tudalennau eraill i gael blas o addoliad, gweithgarwch a chymdeithas gynnes yr eglwys. Defnyddiwch y rhestr ar chwith uchaf y dudalen hon.
Wrth i ni ddathlu 200 mlwyddiant y cysylltiad rhwng Cristnogion Cymru a Madagasgar, rydyn ni yng Nghapel y Nant yn dal i gofio'r oedfa fyrlymus gawsom yng nghwmni grwp Cristnogol 'Ny Ako' o Fadagasgar ar fore Sul, Mehefin 12, 2016. Ewch at dudalen 'Oedfa Ny Ako' yn y rhestr uchod am luniau o'r oedfa ac at 'Fideo 'Ny Ako ' am y canu a'r dawnsio hyfryd.
Os hoffech weld mwy o'r wynebau sydd y tu ol i weithgarwch ein heglwys, ewch i weld y lluniau sydd yn Oriel Capel y Nant, eto trwy ddewis y teitl hwnnw ar y rhestr uchod.
Cofiwch, hefyd, am ddau fideo arall sydd ar ein Gwefan, sef un am ein Pererindod Haf i fro Daniel Rowland a'r llall am un o'n Hoedfaon Plygain .
Joiwch! - a dewch i gwrdd a ni.
I like this page You liked this page • 11 persons like this page
Share this page on Facebook
Write a new comment: (Click here)
Click here to write your message
Yes - I would like to receive an email when others follow up here.
Falch iawn eich bod yn rhoi cyfle i bobl o'r un rhyw i Briodi yn Capel y Nant
Helo, Geraint - Gair bach i ddweud bod gennym ddatblygiad newydd ar Wefan Capel y Nant, sef Adran Fideo - gyda ffilm o'n Pererindod Flynyddol. Pob dymuniad da.
Helo, Alun - Gair bach i ddweud bod gennym ddatblygiad newydd ar Wefan Capel y Nant, sef Adran Fideo - gyda ffilm o'n Pererindod Flynyddol. Pob dymuniad da.
Helo, Ken - Gair bach i ddweud bod gennym ddatblygiad newydd ar Wefan Capel y Nant, sef Adran Fideo - gyda ffilm o'n Pererindod Flynyddol. Pob dymuniad da.